****

**INV Tréning útmutató – melléklet**

**Szempontok a kitölött önrfelexiós regiszterek elemzéséhez – trénereknek**

**A támogató-fejlesztő szakemberek által kitöltött, haladó típusú önreflexiós regiszterek elemzéséhez a következő szempontokat javasoljuk:**

* **Az esemény leírásának pontossága, érthetősége:** Mennyire érthető a segítő szakember által leírt esemény? Érthető egy olyan személy számára, aki az esemény megtörténtekor nem volt jelen? Eléggé részletesen be vannak mutatva az esemény résztvevői és a résztvevők szerepei?
* **Az érzések/érzelmek megfogalmazásának pontossága**: Kellő részletességgel fogalmazza meg a szakember az érzéseit, vagy csak felsorolja azokat? Képes megkülönböztetni azt, hogy mit érzett az esemény pillanatában és, hogy mit érez a reflexiókor (vagyis a regiszter kitöltésekor)?
* **Korábbi tapasztalatok felidézése, felhasználása:** Törekszik a segítő arra, hogy valóban visszanyúljon a múltbeli, fontos tapasztalataihoz, vagy egyszerűen csak értelmi fogyatékos személyekkel kapcsolatos hasonló helyzeteket ír le? Ír az akkori érzéseiről/érzelmeiről? Különbséget tud tenni az akkori és a mostani érzései/érzelmei között?
* **Alaposság az események értékelésében**: Valóban értékeli az eseményeket (alaposan átgondolva az apróbb részletekig), vagy inkább a másik fél állapotával, értelmi fogyatékosságával magyarázza a történteket?
* **Megfelelő elméleti referenciapontok megfogalmazása, leírása**: Képes a szakember megfogalmazni és leírni azokat az alapvető értékeket és módszertani megközelítéseket, amelyek az esemény során meghatározóak voltak számára, és amelyek a reflexióját is meghatározzák? Vannak ezek között olyanok, amelyek összefüggésben vannak a támogató-fejlesztő modellel?
* **Alaposság a tanulság megfogalmazásában**:Kellően kritikus volt a szakember a reflexió során? Képes a másikról alkotott saját elképzeléseit, nézeteit felülvizsgálni, és ha kell, megváltoztatni?
* **Megfelelő témák kiválasztása a team megbeszélésre**: Hasznosnak bizonyulhat a szakember által kiemelt, javasolt téma a többi kolléga számára? Valóban érdemes lenne azt team megbeszélés keretében megvitatni?